**KÖVETELMÉNYRENDSZER**

**2023/2024. tanév II. félév**

**A tantárgy neve, kódja: Műszaki alapismeretek, MTF7005**

**A tantárgyfelelős neve, beosztása:** Prof. Dr. Harsányi Endre, egyetemi tanár

**A tantárgy oktatásába bevont további oktatók:** Dr. Bojtor Csaba, tanársegéd

**Szak neve, szintje:** ménesgazda, mezőgazdasági FOSZ

**Tantárgy típusa:** kötelező

**A tantárgy oktatási időterve, vizsga típusa:** 2+1 K

**A tantárgy kredit értéke:** 3

**A tárgy oktatásának célja:** A tantárgy oktatásának célja a hallgatók megismertetése a lótartásban és a növénytermesztésben használt jelenlegi és elterjedőben lévő precíziós technológiai erő- és munkagépekkel, berendezésekkel, épületekkel, a takarmány termesztés illetve kiosztás gépeivel, valamint a betakarítás gépeivel. A hallgatók a tárgy teljesítésével elméleti és gyakorlati ismereteik révén képessé válnak a lótartási és növénytermesztési munkák gépeinek működtetésére, illetve a működtetésben való részvételre.

**A tantárgy tartalma** (14 hét bontásban):

1. Belsőégésű motorok
2. Traktorok
3. Szállítás, anyagmozgatás
4. Talajművelés
5. Vetés, ültetés
6. Öntözés
7. Tápanyag-gazdálkodás
8. Növényvédelem
9. Szemestermény-betakarítás
10. Gyökgumós-betakarítás
11. Lóistállók és egyéb telepi épületek műszaki jellemzői
12. A legeltetés műszaki tényezői
13. A lovaspálya jellemzői és a pálya ápolása
14. Terep- és díjhajtó kocsik

**Évközi ellenőrzés módja:** a gyakorlatokon való részvétel kötelező. A gyakorlatok 70%-án való részvétel kötelező.

Az aláírás megszerzésnek feltétele a gyakorlatokon való részvétel.

**Számonkérés módja** (*félévi vizsgajegy kialakításának módja – beszámoló, gyakorlati jegy, kollokvium, szigorlat*): kollokvium

**Oktatási segédanyagok:**

az előadások diasorai

Szendrő P. (szerk.) 2003: Géptan. Mezőgazda Kiadó, Budapest. ISBN: 9632860217

**Ajánlott irodalom:**

Szendrő P. (szerk.) 2000: Mezőgazdasági gépszerkezettan. Mezőgazdasági Szaktudás Kiadó, Budapest. ISBN: 9633562848

Szendrő P. (szerk.) 1993: Mezőgazdasági géptan. Mezőgazda Kiadó, Budapest. ISBN: 9638160837

**KÖVETELMÉNYRENDSZER**

**2023/2024. tanév II. félév**

**A tantárgy neve, kódja: Állatélettan MTF7010**

**A tantárgyfelelős neve, beosztása:** Novotniné Dr. Dankó Gabriella, egyetemi docens

**A tantárgy oktatásába bevont további oktatók:**

**Szak neve, szintje:** **Ménesgazda FOSZ**

**Tantárgy típusa:** kötelező

**A tantárgy oktatási időterve, vizsga típusa:** 2+1 G

**A tantárgy kredit értéke:** 3

**A tárgy oktatásának célja:** A tárgy oktatásának általános célja, hogy megismertesse a hallgatókat az emlősállatok bonyolult szervezetének oly részletességi felépítésével és működésével, amely a termelés szakszerű befolyásolásához elengedhetetlenül szükséges. A gazdasági állatok élettana az állattenyésztéstannak, az élelmiszerhigiéniának, a termelésbiológiának, - és higiéniának, a szaporodásbiológiának, a biotechnikának és a biotechnológiának egyaránt alapozó tárgya.

**A tantárgy tartalma** (14 hét bontásban):

1. Síkok és irányok, csontok, testtájak, nagy testüregek.
2. A sejtalkotók, szövetek, szervrendszerek. A homeosztázis.
3. Az endokrin rendszer működése. A csontanyagcsere.
4. Az izomszövet működése. A légzés élettana.
5. Az emésztőkészülék felépítése, működése.
6. A fehérjék, szénhidrátok, zsírok emésztése, felszívódása, anyagcseréje.
7. A kérődzők emésztési sajátosságai.
8. A vese felépítése, a vizelet kiválasztás folyamata. A vizelet vizsgálata.
9. Az idegrendszer felosztása, felépítése, működése.
10. A vér sejtjei, a vérplazma. A szív felépítése, működése.
11. A nyirokér-keringés. Immunológiai alapok.
12. A női és hím ivarszervek anatómiája, az ivari működés hormonális szabályozása.
13. A tejmirigy morfológiája, a tejtermelés élettana. A köztakaró részei, funkciói.
14. Az érzékszervek felépítése, működése.

**Évközi ellenőrzés módja:**

Az aláírás megszerzésének feltétele az évközi három teszt lehetőségen legalább két elégséges (2) jegy megszerzése és a gyakorlatokon való részvétel. A gyakorlatokon és az előadásokon az órai részvétel kötelező, melyet az oktató ellenőriz. A megengedett hiányzás mértéke a gyakorlatok 30%-a.

**Számonkérés módja :**

A jegymegajánlás feltétele: három elégséges (2) vagy annál jobb teszt eredmény és az előadások rendszeres látogatása. Az összes elhangzott magyarázatot a hallgatók folyamatosan jegyezzék, hogy arról és az előadásvázlat anyagáról - amelyet a tankönyv és kiadott tananyag megfelelő részeivel kiegészítenek - a teszteken vagy a félév végi szóbeli vizsgán számot tudjanak adni.

**Oktatási segédanyagok:**

**Kötelező irodalom:**

**Novotniné Dankó Gabriella** (szerk.) (2019): Állatélettan. Egyetemi jegyzet. Debreceni Egyetem Kiadó. ISBN: 978 963 318 841 5

**Husvéth F. (szerk**.)(2000): A gazdasági állatok élettana az anatómia alapjaival Mezőgazda Kiadó. Budapest (3. átdolgozott, bővített kiadás)

**Előadások anyagai** a <http://elearning.unideb.hu> honlapon letölthetők.

**Ajánlott irodalom:**

Rudas-Frenyó: Az állatorvosi élettan alapjai. Springer Hungarica kiadó Kft, 1995. Budapest

**KÖVETELMÉNYRENDSZER**

**2023/2024. tanév II. félév**

**A tantárgy neve, kódja: Gazdasági jogi ismeretek MTF7009**

**A tantárgyfelelős neve, beosztása:** Dr. Andorkó Imre Péter adjunktus

**A tantárgy oktatásába bevont további oktatók: -**

**Szak neve, szintje:** mezőgazdasági FOSZ

**Tantárgy típusa:** kötelező

**A tantárgy oktatási időterve, vizsga típusa:** 2+0 K

**A tantárgy kredit értéke:** 3

**A tárgy oktatásának célja:** A tantárgy keretében a hallgatók megismerik az alapvető jogi fogalmakat, a magyar és az európai uniós jogforrási rendszert. A tárgy keretében szerzett ismeretekkel a hallgatók képesek lesznek tájékozódni a szakterületükre vonatkozó jogszabályok között, valamint átfogó képet kapnak a gazdaság és a jog viszonyáról. A tárgy áttekintést nyújt a mellérendeltségen alapuló piaci kapcsolatok jogi szabályozásáról, illetve a gazdasági életben nélkülözhetetlen ismereteket közvetít a hallgatók felé.

**A tantárgy tartalma** (14 hét bontásban):

1. Bevezetés, jogi alapfogalmak, jogszabálytan, a jogszabályok hierarchiája, a jogalkotó szervek, érvényesség, hatályosság

2. Polgári eljárásjogi alapfogalmak, a per alanyai, a magyar bírósági szervezetrendszer, a határozatok, a per menete), polgári jogi alapfogalmak, jogképesség és cselekvőképesség

3. Dologi jogi ismeretek I., dolgok, tulajdon, birtok, tulajdonvédelem, ingó, ingatlan.

4. Dologi jogi ismeretek II., tulajdonszerzés, szomszédjogok, túlépítés, birtokvédelem, korlátolt dologi jogok, az ingatlan-nyilvántartás.

5. Kötelmi jogi alapismeretek I., kötelem, kötelemkeletkeztető tényállások, szerződések joga általános rész.

6. Jogképesség és cselekvőképesség.

7. Kötelmi jogi alapismeretek II., érvénytelenség, hatálytalanság, a szerződés érvénytelenségére vezető esetekkel, a semmisségi és megtámadhatósági okokkal.

8. Szerződéstan (szerződési biztosítékok), foglaló, kötbér, bankgarancia, kezesség, jogvesztés kikötése, óvadék.

9. Szerződéstan (szerződésszegés) a szerződésszegés jogkövetkezményei, a szerződésszegésből származó igények érvényesítése, a szavatosság és a jótállás.

10. Szerződéstan, különös rész, az adásvételi, a vállalkozási és a megbízási szerződés szabályai.

11. Felelősségtan (alapfogalmak), a felelősségtan alapfogalmai, a szerződésen kívüli károkozásért fennálló felelősség általános alakzata, a kár megtérítésének szabályai.

12. Társasági jog, a gazdasági társaságok általános szabályai: alapítás, képviselet, szervezet, megszűnés, cégeljárás.

13. A gazdasági szféra alanyai, az egyéni vállalkozás, a korlátolt felelősségű társaság, a betéti társaság, a részvénytársaság.

14. Munkajogi alapfogalmak, a munkaviszony alapvető szabályai (munkaviszony, munkaszerződés, munkaidő, pihenőidő, munkaviszony megszüntetése).

**Évközi ellenőrzés módja:**

Az előadásokon való részvétel az egyetemi szabályzatoknak megfelelően kötelező.

**Számonkérés módja** (*félévi vizsgajegy kialakításának módja – beszámoló, gyakorlati jegy, kollokvium, szigorlat*): kollokvium

**Oktatási segédanyagok:** az előadások diasorai

**Ajánlott irodalom:**

Csécsy Andrea – Csécsy György – Szikora Veronika: Polgári jogi alapfogalmak / Személyek joga / Dologi jog, Center Print, Debrecen, 2010, ISBN: 9789634732693

Csécsy György – Fézer Tamás – Hajnal Zsolt – Károlyi Géza – Petkó Mihály – Törő Emese: A ​gazdasági szféra ügyletei, Debreceni Egyetemi Kiadó, Debrecen, 2011, ISBN: 9789633181706

Fézer Tamás – Havasi Péter – Csécsy Andrea – Varga Nelli – Tóth Endre Tamás: A kártérítési jog magyarázata, Complex Kiadó, Budapest, ISBN 978-963-295-066-2

**KÖVETELMÉNYRENDSZER**

**2023/2024. tanév II. félév**

**A tantárgy neve, kódja: Mezőgazdasági informatika I., MTFM7001**

**A tantárgyfelelős neve, beosztása:** Borbásné Dr. Botos Szilvia, egyetemi docens

**A tantárgy oktatásába bevont további oktatók:** -

**Szak neve, szintje:** ménesgazda FOSZ

**Tantárgy típusa:** kötelező

**A tantárgy oktatási időterve, vizsga típusa:** 0+2 G

**A tantárgy kredit értéke:** 3

**A tárgy oktatásának célja:** A hallgatók a képzés során sajátítsák el a mezőgazdasági adatgyűjtéshez, adattároláshoz és adatelemzéshez szükséges informatikai ismereteket. Ismerjék meg az adatbázis kezelés alapműveleteit, az adatmodelleket és modellezési technikákat. Szerezzenek jártasságot a táblázatkezelő és statisztikai rendszerek használatában és gazdasági adatok komplex elemzésében. Agrárinformációs rendszerek használata, funkciók, elérhető adatok, beállítási lehetőségek. Mezőgazdasági információszolgáltatás a gyakorlatban. Statisztikai adatok felhasználása hazai és nemzetközi rendszerek adatai alapján. Ágazati elemzések készítése növénytermesztési, állattenyésztési, gazdaságszerkezeti és földhasználati témakörökben. Különböző szempontok szerinti szűrt táblázatok elkészítése, komplex grafikonok és szöveges ágazati elemzések elkészítése. Az adatbázis kezelés alapvető fogalmai és objektumai, Relációs adatbázisok felépítéséhez szükséges objektumok és azok használata. Szakmai lekérdezések és jelentések készítése. Szakmai információs rendszerekből exportált adatok konverziója Excel és Access programban.

**A tantárgy tartalma** (14 hét bontásban):

1. Agrárgazdasági adatkeresés és adatok letöltése
2. Agrárgazdasági adatok elemzési lehetőségei
3. Mezőgazdasági árinformációk keresése és letöltése
4. Mezőgazdasági árinformációk keresése és elemzése
5. Elemzések készítése, szövegszerkesztő használata
6. Elemzések készítése, objektumok szerkesztése
7. Adatbáziskezelés, adatbázisobjektumok (táblák, lekérdezések, űrlapok, jelentések)
8. Adatbáziskezelés, kapcsolatok szerkesztése, lekérdezések típusai
9. Táblázatkezelés, műveletek és számítások
10. Táblázatkezelés, adatvizualizáció
11. Táblázatkezelés, kimutatások készítése
12. Prezentációkészítés, diatervezés és ábrák beszúrása, diák, elrendezések, stílusok, diaszerkesztés
13. Szövegszerkesztés, hivatkozások használata (tartalomjegyzék, ábrajegyzék, lábjegyzet)
14. Számonkérés

**Évközi ellenőrzés módja:**

A gyakorlatokon az aktív részvétel kötelező, maximum 3 hiányzás engedhető meg! Több hiányzás esetén, a kurzus az aláírás megtagadásával zárul. A gyakorlatokon elkészített feladatokat az e-learning rendszerbe fel kell tölteni. A szorgalmi időszak végén egy komplex gyakorlati feladat és egy tesztjellegű feladatsor képezi a vizsgát. A gyakorlati feladat lehet táblázatkezelés, adatbáziskezelés, szövegszerkesztés és prezentációkészítés, vagy ezek kombinációja. A tesztjellegű feladatsor kidolgozott gyakorlati leírások alapján készül. A gyakorlati vizsgafeladat és a tesztjellegű feladatsor megoldásával mindkét esetben 50 pont szerezhető. Az összesített pontszám alapján a jegy kialakítása az alábbiak szerint történik:

0-59% 1 (elégtelen),

60-69% 2 (elégséges),

70-79% 3 (közepes),

80-89% 4 (jó),

90-100% 5 (jeles).

**Számonkérés módja** (*félévi vizsgajegy kialakításának módja – beszámoló, gyakorlati jegy, kollokvium, szigorlat*): gyakorlati jegy

**Oktatási segédanyagok:**

Az e-learning rendszerben elérhető gyakorlati feladatsorok és azok megoldásai, valamint a kiegészítő gyakorlati leírások és tananyagok

Dr. Bakó Mária Dr. Herdon Miklós Dr. Lengyel Péter Nagyné dr. Polyák Ilona Dr. Rózsa Tünde Dr. Szilágyi Róbert Dr. Várallyai László (2011): Üzleti informatika, elektronikus jegyzet.

Bártfai Barnabás: Excel a gyakorlatban, kiadó: BBS-INFO KÖNYVK. ÉS INFORM. KFT, 2015

Bártfai Barnabás: Office 2016, kiadó: BBS-INFO KÖNYVK. ÉS INFORM. KFT, 2016

**Ajánlott irodalom:**

John Walkenbach: Microsoft Excel 2016 Bible: The Comprehensive Tutorial Resource, Wiley; 1 edition (October 26, 2015)

Efrem G. Mallach: Information Systems, What Every Business Student Needs to Know, New York, 2015

Danielle Stein Fairhurst: Financial Modeling in Excel For Dummies, John Wiley & Sons, 2017

**KÖVETELMÉNYRENDSZER**

**2023/2024 tanév 2. félév**

**A tantárgy neve, kódja:** Lovaglási, hajtási ismeretekMTFM7005

**A tantárgyfelelős neve, beosztása:** Szikszai Zoltánné

**A tantárgy oktatásába bevont további oktatók**: Számel Ildikó

**Szak neve, szintje:** Ménesgazda FOSZ

**Tantárgy típusa**: kötelező

**A tantárgy oktatási időterve, vizsga típusa: 0+8 Gyakorlat**

**A tantárgy kredit értéke: 8**

**A tárgy oktatásának célja:**

Az oktatásának alapvető célja, hogy a tanulók elsajátítsák a ló tartásának napi és időszakos munkáit, az istállórend kialakításának lépéseit, begyakorolják a ló szakszerű ápolásának fogásait, a lovak mozgatásának módjait. Ismerjék a szerszámok szabályos felhelyezésének, beállításának lehetőségeit, valamint a szerszámok napi és időszakos ellenőrzésének, karbantartásának feladatait. Elsajátítják a lovaglás alapjait, a lovardai alap- és iskolagyakorlatok végrehajtási technikáját. Kepéssé válnak alapfokú szinten lovagolni, három alapjármódban a megfelelő segítségek alkalmazásával uralni lovukat. Elvárás, hogy a tanulók a gyakorlat teljesítése folyamán biztos lovaglási alapokra tegyenek szert.

**A tantárgy tartalma** (14 hét bontásban):

Az előző félévben megszerzett tapasztalatok és tudás felhasználása a lovak mindennapi jártatásában és mozgatásában. Futószárazás, kettős futószárázás végrehajtása. Részvétel a fiatal hátasló kiképzése során a futószárazás előkészítésében és végrehajtásában. Tapasztalat szerzés a fiatal hátasló kiképzésében.

Lovaglási feladatok:

Három alapjármódban való lovardai lovaglás egyénileg és csoportosan. A csoportos lovardai lovaglás módjai, a vezényszavak alkalmazása. Lovaglás osztályban vezető lovas után és eloszlásban. A lovardai rend betartása/betartatása és a lovardai szabályok alkalmazása.

1-4 hét:

Lovaglás osztályban eloszlásban. Az alapjármódok nyugodt lovaglása a segítségek helyes alkalmazásával. Üléskorrekciók szabadszáron – kengyel nélküli lovaglás ügetésben és vágtában. Az alapgyakorlatok kézszég szintű fejlesztése – állítás és hajlítás, félfelvétel és felvétel, az átmenetek gyakorlása.

5-8 hét:

Járóiskola és cavaletti munka megismerése és használata. Tehermentesítő ülés kialakítása és fejlesztése, az ugratás előkészítése.

9-13 hét:

Tereplovaglás bevezetése, szabályainak megismerése és alkalmazása a gyakorlatban.

Szabadon ugró folyosó felépítése, alkalmazása a fiatal hátasló kiképzésében, illetve az idősebb lovak napi mozgatásában.

14. hét:

Az eddigi tanultak bemutatása, számonkérés.

**Évközi ellenőrzés módja:** A gyakorlatokon a részvétel kötelező, maximum 5 alkalom igazolatlan hiányzás elfogadott, ennél nagyobb mértékű indokolatlan hiányzás nem megengedett.

Az aláírás megszerzésnek feltétele a gyakorlatokon való részvétel.

**Számonkérés módja** (*félévi vizsgajegy kialakításának módja – beszámoló, gyakorlati jegy, kollokvium, szigorlat*): gyakorlati jegy

**Oktatási segédanyag**: elméleti oktatás diasorozatai,

**Ajánlott irodalom:**

S.Miesuer - M.Plutz - M.Plewa -E.Meyners - A.Frömming: A jól képzett lovas Mezőgazda Kiadó, Budapest 2005

Wilhelm Müseler: A lovasoktatás kézikönyve Mezőgazda Kiadó, Budapest 2000

[Dr. M.Düle](https://www.libri.hu/szerzok/dr_michael_dule.html) – [S.Miesner](https://www.libri.hu/szerzok/susanne_miesner.html) - [Dr. K. Miesner](https://www.libri.hu/szerzok/dr_klaus_miesner.html) – [M. Plewa](https://www.libri.hu/szerzok/martin_plewa.html) – [M. Putz](https://www.libri.hu/szerzok/michael_putz.html) – [C. Veltjens-Otto-Erley](https://www.libri.hu/szerzok/catharina_veltjens-otto-erley.html): A jól kézett ló, Mezőgazdasági Kiadó, Budapest 2005

Némethy Bertalan: Díjugratás a Némethy módszerrel, Mezőgazda Kiadó, Budapest 2002

Reiner Klimke: A fiatal hátasló alapkiképzése, Mezőgazda Kiadó, Budapest 1996

Ingrid Klimke – Reiner Klimke: Cavaletti: díjlovaglás, díjugratás, Mezőgazda Kiadó, Budapest 2008

Pettkó-Szandtner Tibor : A magyar kocsizás, Lapu Bt, Budapest 1996

**KÖVETELMÉNYRENDSZER**

**2023/24. tanév 2. félév**

**A tantárgy neve, kódja:** Állattenyésztés I. MTF7011

**A tantárgyfelelős neve, beosztása:** Dr. Komlósi István, egyetemi tanár

**A tantárgy oktatásába bevont további oktatók:** Dr. Posta János

**Szak neve, szintje:** mezőgazdasági FOSZ

**Tantárgy típusa:** kötelező

**A tantárgy oktatási időterve, vizsga típusa:** 2+1, kollokvium

**A tantárgy kredit értéke:** 3

**A tárgy oktatásának célja:**

A tananyag épít a genetika, állattan, állatélettan és szerves kémiai ismeretekre. A hallgató megismeri az állattenyésztés mezőgazdaságban betöltött szerepét, a fejlesztendő tulajdonságokat, azok közötti összefüggést. Mindezen ismereteit alkalmazni is képes.

**A tantárgy tartalma** (14 hét bontásban):

1. hét: Állattenyésztés fogalma, története, gazdasági jelentősége

2. hét: A gazdasági állatok eredete, háziasítás, honosítás

3. hét: Az állati szervezetre ható külső és belső tényezők

4. hét: A mendeli genetika és alkalmazása

5. hét: Az allégyakoriságot befolyásoló tényezők

6. hét: Értékmérő tulajdonságok, növekedés, fejlődés, testösszetétel

7. hét: Adatfelvételezés, teljesítményvizsgálatok, törzskönyvezés

8. hét: A kvantitatív genetika és alkalmazása. Örökölhetőségi, ismételhetőségi érték, korrelációk

9. hét: Tenyészértékbecslés. Szelekció, szelekciós előrehaladás

10. hét: Beltenyésztés. A géntartalékok védelme

11. hét: Heterózis. Keresztezési eljárások

12. hét: A háziállatok szaporodása. A biotechnikai és -technológiai módszerek jelentősége az állattenyésztésben

13. hét: A háziállatok viselkedése. A gazdasági állatok elhelyezése és gondozása.

14. hét: Fenntartható állattenyésztési rendszerek

**Évközi ellenőrzés módja:** gyakorlati beszámolók

**Számonkérés módja:** kollokvium

**Oktatási segédanyagok:** Komlósi I. – Veress L. (2000): Általános állattenyésztés. Egyetemi jegyzet. Debrecen

**Ajánlott irodalom:**

Bodó I. (1988): Általános állattenyésztés. Jegyzet. Budapest.

Szabó F. (2015): Általános állattenyésztés. Mezőgazda Kiadó. ISBN: 9789632867113.

Nagy N. (1996): Az állattenyésztés alapjai. Mezőgazdasági Kiadó. Budapest.

**KÖVETELMÉNYRENDSZER**

**2023/2024. tanév 2. félév**

**A tantárgy neve, kódja: Szaporodásbiológia MTFM7007**

**A tantárgyfelelős neve, beosztása:** Dr. Magyar Károly, ny. egyetemi docens

**A tantárgy oktatásába bevont további oktatók:**

**Szak neve, szintje:** ménesgazda FOSZ

**Tantárgy típusa:** kötelező

**A tantárgy oktatási időterve, vizsga típusa:** 2+1 K

**A tantárgy kredit értéke:** 3

**A tárgy oktatásának célja:**

Megismertetni a hallgatókkal a ló szaporodásbiológiai sajátosságával az eredményes szaporítás érdekében.

**A tantárgy tartalma** (14 hét bontásban):

1. A kanca fogamzását befolyásoló tényezők I.
2. A kanca fogamzását befolyásoló tényezők II.
3. A mén termékenyítőképességét és nemi aktivitását meghatározó tényezők I.
4. A mén termékenyítőképességét és nemi aktivitását meghatározó tényezők I.
5. A mesterséges termékenyítés.
6. A kanca nemi ciklusa és szezonális nemi működése I.
7. A kanca nemi ciklusa és szezonális nemi működése II.
8. A kanca ivarzásának és a tüszőrepedés ellenőrzése és mesterséges befolyásolása I
9. A kanca ivarzásának és a tüszőrepedés ellenőrzése és mesterséges befolyásolása II
10. A vemhességi vizsgálat módszerei és jelentőségük I.
11. A vemhességi vizsgálat módszerei és jelentőségük II.
12. A vemhesség és az ellés I.
13. A vemhesség és az ellés II.
14. Az embrió transfer (ET) és egyéb biotechnikai – és biotechnológiai módszerek ismertetése.

**Évközi ellenőrzés módja:** az előadáson és a gyakorlatokon való részvételt az érvényben lévő Tanulmányi és Vizsgaszabályzat szabályozza.

Az aláírás megszerzésének feltétele a gyakorlatokon való részvétel.

**Számonkérés módja** (*félévi vizsgajegy kialakításának módja – beszámoló, gyakorlati jegy, kollokvium, szigorlat*): kollokvium

**Oktatási segédanyagok:** az előadások diasorai

**Ajánlott irodalom:**

Az előadásokon, gyakorlatokon elhangzott tananyag.

Becze J. (1982): Tanulmányok a háziállatok szaporításáról. Mg. Kiadó, Budapest.

Becze J. (1981): A nőivarú állatok szaporodásbiológiája. Mg. Kiadó, Budapest.

Haraszti J. – Zöldág L. (1993): A háziállatok szülészete és szaporodásbiológiája. Mg. Kiadó, Budapest.

**KÖVETELMÉNYRENDSZER**

**2023/2024 tanév 2. félév**

**A tantárgy neve, kódja:** Lovaglási, hajtási ismeretekMTFM7014

**A tantárgyfelelős neve, beosztása:** Szikszai Zoltánné

**A tantárgy oktatásába bevont további oktatók:** Számel Ildikó

**Szak neve, szintje:** Ménesgazda FOSZ

**Tantárgy típusa**: kötelező

**A tantárgy oktatási időterve, vizsga típusa: 0+8 Gyakorlat**

**A tantárgy kredit értéke: 8**

**A tárgy oktatásának célja:**

Az oktatásának célja, hogy a tanulók elsajátítsák a fogathajtás alapjait. Képesek legyenek a szerszámokat szabályosan felhelyezni, szakszerűen beállítani. A be- és kifogást szakszerűen végrehajtani, valamint a szerszámok napi és időszakos ellenőrzését, karbantartását elvégezni. Biztonsággal, az előírások betartásával, szakmai igényességgel hajtsák a fogatot gyakorló pályán, díjhajtó négyszögben, közúton és terepen egyaránt.

A lovaglás eddig megszerzett tudásának tovább fejlesztése, az ugratás helyes technikájának kialakítása. A fiatal hátasló képzésének folytatása, az első felülések után az önálló munka megkezdése.

**A tantárgy tartalma** (10 hét bontásban):

**Fogathajtás:**

1-2 hét: Az előző év feladatainak ismétlése. A fogathajtás eszközei és szerszámai. A kocsi felépítése, részei. A kocsi előkészítése, ellenőrzése befogás előtt. A kocsi használat utáni tisztítása, karbantartása, ellenőrzése és helyes tárolása. A hám részei, szétszedése, összerakása. A kantár részei, szétszedése, összerakása. Szerszámok ellenőrzése, karbantartása és helyes tárolása. Lovak felszerszámozásának, a szerszám méretre állításának végrehajtása. Egyes- és kettes fogat helyes be- és kifogása. A lovak leszerszámozása.

4-6 hét: Fogathajtási feladatok. A kívánatos kéz- és szártartás a hajtási feladatokban. Munka előtti bemelegítés. A hajtó befolyása a lovakra, a segítségek korrekt alkalmazása. A fogat indítása, megállítása. Szárkezelés, szárak engedése, rövidítése, ostor használat - Fordulatok és az elhajlás végrehajtása - Jármódok és az átmenetek gyakorlása.

7-10. hét: Fogathajtási feladatok gyakorlása díjhajtó négyszögben, alapdíjható feladat megtanulása és helyes végrehajtásának begyakorlása. Felkészülés az államvizsgára.

10.hét: Eddig tanultak bemutatása, gyakorlati vizsga lebonyolítása

**Lovaglás:**

1-2 hét: Előző év feladatainak ismétlése, gyakorlása

3-6 hét: Az iskolagyakorlatok helyes végrehajtásának begyakorlása, korrekt végrehajtás. Combra való engedtetés, vállat be gyakorlat, hátraléptetés gyakorlat, röviden hátra arc gyakorlat. Az ugratás technikájának fejlesztése: cavaletti és ugrógimnasztika alkalmazása. A fiatal hátasló képzésének folytatása, önálló munka – az idomítottság fejlesztése, az ugratás előkészítése cavaletti és gimnasztika segítségével. Tereplovaglás tapasztalt vezetőló segítségével.

7-10 hét: Egyes ugrások és gimnasztikai sorok ugratása ügetésből és vágtából. Összetett ugrások lovaglása. Idomító lovaglás fejlesztése – alapfokú díjlovagló program gyakorlása díjnégyszögben egyénileg és 4fős csoportokban.

10. hét: Bemutatás (alapfokú díjlovagló feladat és néhány önálló ugrás ügetésből és vágtából), gyakorlati vizsga lebonyolítása.

**Évközi ellenőrzés módja:** A gyakorlatokon a részvétel kötelező, maximum 4 igazolatlan hiányzás elfogadott, ennél több indokolatlan hiányzás nem megengedett.

Az aláírás megszerzésnek feltétele a gyakorlatokon való részvétel.

**Számonkérés módja** (*félévi vizsgajegy kialakításának módja – beszámoló, gyakorlati jegy, kollokvium, szigorlat*): gyakorlati jegy

**Ajánlott irodalom:**

S.Miesuer - M.Plutz - M.Plewa -E.Meyners - A.Frömming: A jól képzett lovas Mezőgazda Kiadó, Budapest 2005

Wilhelm Müseler: A lovasoktatás kézikönyve Mezőgazda Kiadó, Budapest 2000

[Dr. M.Düle](https://www.libri.hu/szerzok/dr_michael_dule.html) – [S.Miesner](https://www.libri.hu/szerzok/susanne_miesner.html) - [Dr. K. Miesner](https://www.libri.hu/szerzok/dr_klaus_miesner.html) – [M. Plewa](https://www.libri.hu/szerzok/martin_plewa.html) – [M. Putz](https://www.libri.hu/szerzok/michael_putz.html) – [C. Veltjens-Otto-Erley](https://www.libri.hu/szerzok/catharina_veltjens-otto-erley.html): A jól kézett ló, Mezőgazdasági Kiadó, Budapest 2005

Némethy Bertalan: Díjugratás a Némethy módszerrel, Mezőgazda Kiadó, Budapest 2002

Reiner Klimke: A fiatal hátasló alapkiképzése, Mezőgazda Kiadó, Budapest 1996

Ingrid Klimke – Reiner Klimke: Cavaletti: díjlovaglás, díjugratás, Mezőgazda Kiadó, Budapest 2008

Pettkó-Szandtner Tibor : A magyar kocsizás, Lapu Bt, Budapest 1996

**KÖVETELMÉNYRENDSZER**

**2023/24 tanév 2 félév**

**A tantárgy neve, kódja: Takarmányismeret, MTFM7015**

**A tantárgyfelelős neve, beosztása:** Horváth Márta, tudományos segédmunkatárs

**A tantárgy oktatásába bevont további oktatók:** Dr. Szabó Csaba

**Szak neve, szintje:** Ménesgazda FOSZ

**Tantárgy típusa: Kötelező**

**A tantárgy oktatási időterve, vizsga típusa: 0+2, gyakorlati jegy**

**A tantárgy kredit értéke: 3**

**A tárgy oktatásának célja:** A hallgatók megismertetése a különféle takarmányokkal, azok feldolgozási – tartósítási lehetőségeivel. További cél a modern keveréktakarmánygyártási technológiák bemutatása, különösen a lótakarmányok szempontjából.

**A tantárgy tartalma** (14 hét bontásban):

1. A takarmány fogalma, takarmány típusok

Zöldtakarmányok általános jellemzése

1. Takarmányok nemkívánatos anyagai

Legelők típusai, legeltetési eljárások

1. A takarmánykeverékek tiltott anyagai

Szántóföldi zöldtakarmányok

1. Termények állagmegóvása

Takarmányok tartósítása (szénakészítés, silózás)

1. Termény tároló- és mozgató rendszerek

Szénák fajtái, jellemzésük

1. Takarmány adagolók és felépítésük

Silózott takarmányok

1. A darálás indokai és a darálók típusai, felépítésük

Takarmány kiegészítők típusai, jellemzésük

1. A keverés oka, a keveredést befolyásoló tényezők

Gyökér és gumós takarmányok

1. Homogenitás vizsgálat, a homogenitást befolyásoló tényezők

Gabonamagvak

1. A homogenitás javításának módjai és a homogenitás tesztelésére használt markerek értékelése

Hüvelyes magvak

1. Keverők típusai, jellemzőik és felépítésük

Olajipari melléktermékek

1. Granulálás indokai és folyamata

Tejipari melléktermékek

1. A kondicionálás okai, folyamata

Malomipari melléktermékek

1. Granulálók felépítése, típusai

Keverék zöldtakarmányok

**Évközi ellenőrzés módja:** három Zh

**Számonkérés módja** (*félévi vizsgajegy kialakításának módja – beszámoló, gyakorlati jegy, kollokvium, szigorlat*): gyakorlati jegy a Zh eredmények alapján

**Oktatási segédanyagok:** Órai prezentációk.

**Ajánlott irodalom:**

Schmidt J.: A takarmányozás alapjai. Mezőgazda Kiadó, Budapest. 2003.

Tomay T.: Keveréktakarmány-gyártás Műszaki Könyvkiadó. 1982.

Állattenyésztés és Takarmányozás, folyóirat

**KÖVETELMÉNYRENDSZER**

**2023/24 tanév, II. félév**

**A tantárgy neve, kódja: Lovassportok, lóversenyzés, lóhasználat MTFM7016**

**A tantárgyfelelős neve, beosztása:** Dr. Mihók Sándor, professzor emeritus

**A tantárgy oktatásába bevont további oktató:** nincs

**Szak neve, szintje:** Ménesgazda

**Tantárgy típusa:** kötelező

**A tantárgy oktatási időterve, vizsga típusa:** 0+ 2 gyakorlat

**A tantárgy kredit értéke:** 3

# A tárgy oktatásának célja:

# Ismeretbővítés a lovassportokban és lóversenyzésben rejlő hasznosítási lehetőségről. A fontosabb lovasport szakágak jellemzése.

**A tantárgy tartalma (végzős hallgatók szorgalmi időszaka 10 hét):**

1. ***hét*** A díjlovaglás alapjai, patanyomfigurák, a ló képzésének jellege és a képzettségének megfelelő feladatok. A díjló felszerelése
2. ***hét*** Díjlovaglási ismeretek, a díjlovas versenyek szintje. A lovas öltözéke
3. ***hét*** A díjugrató szakág bemutatása, a díjugratás, mint sport versenyszínterei. A ló felkészítése a díjugrató versenyekre.
4. ***hét*** A díjugrató sport pályái, azzal szemben támasztott követelmények. A díjugrató sport akadálytípusai
5. ***hét*** A díjugrató pályák akadálytípusai. A díjugrató pályán felállított akadályok elrendezése, pályaépítés
6. ***hét.*** A military szakág jellemzése, a szakág fejlődésének állomásai a Dublini első versenytől az egynapos versenyekig
7. ***hét.*** A military ló felkészítése a versenyekre. A military pályák akadályai, a pályaépítés szabályai
8. ***hét*** A fogatsport rövid történeti áttekintése. A magyar fogatsport különleges helyzete, híres magyar fogatversenyzők, világbajnokok.
9. ***hét*** A fogatsport jellemzése, versenyszámok. A fogatlovak és versenyzők felkészítése a versenyekre. A lóval és hajtóval szemben támasztott követelmények.
10. ***hét.*** A lovastorna szakág bemutatása. A szakág sajátossága más lovasport szakágakkal összevetve. A szakágban jellemző versenyformák.

A hallgatóknak a képzés során részt kell venniük a Debreceni Lovasakadémián szervezett versenyeken, továbbá ugyancsak a Lovasakadémia helyszínnel meghirdetett tenyészszemléken, mint aktív gyakorlati foglalkozásokon.

***Évközi ellenőrzés módja, követelmény:***

A félév folyamán foglalkozások látogatása alapvető elvárás. A félév elismerésének feltétele a kevesebb, mint 30 százalékos hiányzás.

Egyéni tanulmányi rendért csak az a hallgató folyamodhat, aki

* + a tárgyat külföldi oktatási intézményben hallgatja
	+ valamilyen sportág (elsősorban lovassportok) I. osztályú (válogatott) sportolója
	+ veszélyeztetett terhes,
	+ gyermekgondozási segélyen van
	+ a tárgyat hazai-, vagy külföldi intézményben legalább jó (4) érdemjeggyel teljesítette

***Számonkérés módja*** (félévi vizsgajegy kialakításának módja – beszámoló, gyakorlati jegy, kollokvium, szigorlat): A vizsga típusa gyakorlati jegy, ami összetevődik a foglalkozásokon mutatott hallgatói teljesítményből, továbbá a gyakorlatok szakmai anyagának elsajátításából.

***Oktatási segédanyagok***: a tanórák ppt anyaga

A hazai lótenyésztési szak- és ismeretterjesztő irodalma

**KÖVETELMÉNYRENDSZER**

**2023/24. tanév 2. félév**

**A tantárgy neve, kódja: Lovas bírói ismeretek, MTFM\_7017**

**A tantárgyfelelős neve, beosztása:** Dr Szabó Csaba, egyetemi docens

**A tantárgy oktatásába bevont további oktatók: -**

**Szak neve, szintje:** Ménesgazda FSz

**Tantárgy típusa: Kötelező**

**A tantárgy oktatási időterve, vizsga típusa: 0+2, gyakorlati jegy**

**A tantárgy kredit értéke: 3**

**A tárgy oktatásának célja:** A szak hallgatóinak megismertetése az olimpiai és nem olimpiai lovas és fogathajtási szakágak versenyrendszerével és versenyszabályzatával.

**A tantárgy tartalma** (14 hét bontásban):

|  |  |
| --- | --- |
| 1. | A díjugratás hazai versenyrendszere |
| 2. | A díjugratás hazai és nemzetközi szabályai |
| 3. | A díjlovagló szakág versenyrendszere és szabályai  |
| 4. | A lovastusa versenyrendszere és értékelési szabályai |
| 5. | Stewardok szerepe a lovasversenyeken  |
| 6. | Lovas tájékozódási versenyek |
| 7. | A távlovaglás versenyrendszere és értékelési szabályai |
| 8. | A fogathajtás versenyrendszere és értékelési szabályai |
| 9. | A lovastorna versenyrendszere és értékelési szabályai |
| 10. | A szabadiős szakág versenyrendszere és értékelési szabályai |
| 11. | A lovaspóló versenyrendszere és értékelési szabályai |
| 12. | A western lovaglás versenyrendszere és értékelési szabályai |
| 13. | A munkalovaglás versenyrendszere és értékelési szabályai |
| 14. | A lovasíjászat versenyrendszere és értékelési szabályai |

**Évközi ellenőrzés módja:** prezentáció készítése egy megadott témában, igazolt részvétel valamilyen lovas- vagy fogathajtó versenyen

**Számonkérés módja** (*félévi vizsgajegy kialakításának módja – beszámoló, gyakorlati jegy, kollokvium, szigorlat*): gyakorlati jegy a prezentáció alapján

**Oktatási segédanyagok:** Órai prezentációk.

**Ajánlott irodalom:** Az egyes szakágak honlapján megtalálható dokumentumok.

**Követelményrendszer**

**2023/24. tanév, 2. félév**

A tantárgy neve, kódja: **Lovak, csikók bemutatása MTFM7018**

A tantárgyfelelős neve, beosztása**:** **Szikszai Zoltánné lovasoktató**

A tantárgy oktatásába bevont további oktatók**: Dr. Mihók Sándor, professzor emeritus**

Szak neve, szintje: **Ménesgazda felsőfokú szakképzés**

Tantárgy típusa**: kötelező**

A tantárgy oktatási időterve, vizsga típusa: **0+ 2; gyakorlati jegy**

A tantárgy kredit értéke**: 3**

A tárgy oktatásának célja**:** **A gyakorlati munka célja a ló előnyös tulajdonságának bemutatása, általa előnyösebb piaci helyzet elérése.**

**A tantárgy tartalma** (14 hétre bontásban):

***1. hét***. A ló ápoltságának szerepe, jelentősége és annak esztétikai hatása. Az ápolás eszközei. A ló ápolása a munkavégzésétől függően.

***2-6. hét.*** Tenyészszemlékre, kiállításokra, show bírálatokra előkészítés. A fej (orrlukak, szem, fül, üstök) előkészítése bemutatóra. A nyak előkészítése, különös tekintettel a sörényre. A sörény ritkítása, fonása, csomózása, vágása a bírálat jellegétől és a ló fajtájától függően. A nyak előkészítésének segédeszközei.

***7-8.hét.*** A törzs előnyös megítélése érdekében alkalmazott előkészítési lehetőségek. A felhasználható eszközök és kozmetikai szerek. Lábvégek és paták előkészítése.

***9-10. hét.*** A csűdszőrök ápolása, vágása. A pata korrekciós reszelése. A kiállítási állat patájának zsírozása, fényezése. A farok előkészítése. A farok vágásának szabályai, fajtánként és bírálati szempontonként. A farok nyírása, fonása, felkötözése. Balesetvédelem a lovak előkészítése során.

***11-12. hét.*** A ló jármódjai. A ló mozgása különböző jármódokban. A felvezető ló melletti elhelyezkedése a felvezetés során. A bemutatás szakszerűsége különböző jármódokban. A felvezető és a ló közötti összhang, harmónia megteremtése.

***13. hét.*** Az elővezető öltözéke, az elővezető ápoltsága. A ló ápoltsága, felkészítése a felvezetésre lépés és ügetés jármódban. Ló és lovas közötti kommunikáció, a segítségek adása és azok értelmezése, végrehajtása. A megállítás szabályai. Felvezetés lépésbe és ügetésben, a fordulókban követendő szabályok, jármódtól függően. A felvezetéshez használt kantártípusok fajtától, bírálattól függően.

***14. hét.*** A mének felvezetésének szabályai. A kancák felvezetésének szabályai. A csikók korcsoportok szerinti felvezetésének szabályai. A felvezetésben megkövetelt figyelem a talaj típusától és állapotától függően.

A felvezető felkészülése a jó és helyes felvezetéshez. A ló felvezetése és megállítása fényképezéshez. A felvezető feladata a fényképezéskor. A ló szerszámozásának szempontjai fényképezéskor

Az évközi ellenőrzés módja**: Elvárt a tanórákon való megjelenés**

Számonkérés módja (félévi vizsgajegy kialakításának módja – beszámoló, gyakorlati jegy, kollokvium, szigorlat): **gyakorlati jegy**

Oktatási segédanyagok: **a foglalkozások diasorai**

Ajánlott irodalom: A tenyésztőszervezetek által az interneten közzétett, ide vonatkozó kisfilmek.

**KÖVETELMÉNYRENDSZER**

**2023/2024 tanév 2. félév**

**A tantárgy neve, kódja:** Pénzügyi tervezés, MTFM7019

**A tantárgyfelelős neve, beosztása:** Dr. Buzás Ferenc PhD, tudományos munkatárs

**A tantárgy oktatásába bevont további oktatók: ---**

**Szak neve, szintje:** Ménesgazda, FOSZ

**Tantárgy típusa:** kötelező

**A tantárgy oktatási időterve, vizsga típusa:** 0+3, gyakorlati jegy

**A tantárgy kredit értéke:** 3

**A tárgy oktatásának célja:** a hallgató elsajátítja egy elképzelt lótenyészet cash-flow tervezésének folyamatát.

**A tantárgy tartalma** (14 hét bontásban, végzős évfolyam):

1. Gazdálkodási (üzemtani) alapismeretek
2. Ménestelep létesítésének gazdasági kérdései, berendezkedés
3. A vállalkozás-tervezés alapjai (üzemi és ágazati szintek)
4. Állományszerkezet és technológiai folyamatok tervezése
5. Hozamok, egyéb naturáliák tervezése
6. A termelési érték, árbevétel kategóriái és tervezése
7. A termelési költségek tervezése és kategóriái
8. Befektetett eszköz-szükséglet tervezése
9. Forgóeszköz-szükséglet tervezése
10. A jövedelem kategóriái és számítása
11. Humán-erőforrásgazdálkodás
12. Munkaidőszervezés és gazdálkodás
13. Vállalkozási tevékenység elemzése (naturális mutatók)
14. Vállalkozási tevékenység elemzése (gazdasági mutatók)

**Évközi ellenőrzés módja:** folyamatos, folyó gyakorlat keretében

**Számonkérés módja** (*félévi vizsgajegy kialakításának módja – beszámoló, gyakorlati jegy, kollokvium, szigorlat*): gyakorlati jegy, a hallgató elkészíti egy elképzelt lótenyészet cash-flow tervét és elemzést, melyet feltölt XLS formátumban az Elearning rendszerbe és PPT formátumban prezentálja.

**Oktatási segédanyagok:** az előadáson elhangzottak

**Ajánlott irodalom:**

* Üzemtan I. (Szerk: Nábrádi A. – Pupos T. – Takácsné Gy. K.) Kiadó: Szaktudás Kiadó Ház. Budapest, 2008. ISBN 978-963-9736-90-0-Ö; ISBN 978-963-9736-92-4
* Buzás Ferenc:  ÁGAZATI GAZDASÁGTAN – e-jegyzet mezőgazdasági mérnöki BSC szakos hallgatók számára.Debreceni Egyetem Mezőgazdaság-, Élelmiszertudományi és Környezetgazdálkodási Kar. 2019.
* E.N. Castle – M.H. Becker – A.G. Nelson: Farmgazdálkodás, Farm Business Management. Szerk.: Nemessályi Zs., Mezőgazda Kiadó, Budapest, 1992. ISBN 963 81 60039
* Pfan E. - Széles Gy. (szerk.): Mezőgazdasági üzemtan II. Szaktudás Kiadó Ház. ISBN: 9789633563250

KÖVETELMÉNYRENDSZER

2023/24 tanév, II. félév

**A tantárgy neve, kódja:** **Lótenyésztés II., MTFM7020**

**A tantárgyfelelős neve, beosztása:** Dr. Mihók Sándor, professzor emeritus

**A tantárgy oktatásába bevont további oktatók:** ninc**s** **Szak neve, szintje:** Ménesgazda FOSZ

**Tantárgy típusa:** kötelező

**A tantárgy oktatási időterve, vizsga típusa:** 2 + 2 kollokvium

**A tantárgy kredit értéke:** 4

**A tárgy oktatásának célja:** A hallgatóval elsajátíttatni a lótenyésztésben szokásos tenyésztési eljárásokat, alapozva ezzel fajtatanhoz. A fajtatan keretében különös hangsúly helyeződik a magyar fajták tenyésztéstörténetére, a fajták mai helyzetének megértése szándékával.

A ménesgazda hallgatóknak a félév 10 oktatási hétből áll.

**A tantárgy tartalma (10 hét bontásban):**

1. ***hét****.* Tenyésztési eljárások, fajtatiszta-tenyésztés (beltenyésztés, rokontenyésztés, családtenyésztés, vonaltenyésztés, vérfrissítés), keresztezés (cseppvérkeresztezés, nemesítő keresztezés. Közvetett, közvetlen haszonállat-előállító keresztezés)
2. ***hét****.* A lótenyésztésben ismert típusok rendszerezési elvei (telivér, félvér, magasfélvér; primitív, nemesített, kultúrfajták, világfajták; melegvérű lovak, hidegvérű lovak)
3. ***hét.*** Keleti származású lófajták, különös tekintettel az arab telivérre,
4. ***hét.*** Spanyol-nápolyi típusú, illetve génállományú lófajták.
5. ***hét.*** A shagya arab és a lipicai lófajta értékmérő tulajdonsága, használhatósága, a mai helyzetének fejlődéstörténete. Mezőhegyes szerepe shagya arab és a lipicai lófajta fejlődéstörténetében és genotípusa alakításában
6. ***hét****.* Az angol telivér és az angol telivérre visszavezethető kultúrfajták
7. ***hét.*** Az angol telivér felhasználásával kitenyésztett magyar történelmi lófajták.
8. ***hét.*** Az ügető, illetve az ügető jellegű lófajták, kiemelten a jukker, a magyar ügető kialakulását.
9. ***hét***. A hidegvérű fajtacsoport, Anglia, az Észak-Német Alföld, az Alpok lófajtái
10. ***hét***. A muraközi ló és a magyar hidegvérű lófajták értékmérő tulajdonsága, használhatósága, a mai helyzetének fejlődéstörténete.

**Évközi ellenőrzés módja, követelmény:** A félév folyamán az előadások és a gyakorlatok látogatása alapvető elvárás. A félév elismerésének feltétele kevesebb, mint 30 százalékos hiányzás.

*Egyéni tanulmányi rendért csak az a hallgató folyamodhat, aki*

* + a tárgyat külföldi oktatási intézményben hallgatja
	+ valamilyen sportág (elsősorban lovassportok) I. osztályú (válogatott) sportolója
	+ veszélyeztetett terhes,
	+ gyermekgondozási segélyen van
	+ a tárgyat hazai-, vagy külföldi intézményben legalább jó (4) érdemjeggyel teljesítette

**Számonkérés módja** (félévi vizsgajegy kialakításának módja – beszámoló, gyakorlati jegy, kollokvium, szigorlat): kollokvium, ami összetevődik a foglalkozásokon mutatott hallgatói teljesítményből, továbbá az előadások és a gyakorlatok szakmai anyag elsajátításából.

**Oktatási segédanyagok:** a tanórák ppt. anyaga

***Mihók S. (2023).*** Lótenyésztés II. oktatási segédlet. Az e-learning rendszerbe feltöltve.

**Ajánlott irodalom:**

***Brem, G. (2013):*** A lipicai ló a tudomány tükrében. A Magyar Lótenyésztők Országos Szövetsége és a Mezőgazda Kiadó közös kiadványa

***Mihók S. (2001):*** Ló és szamár fajtatan. Mg. Kiadó, Budapest

***Mihók S. (2006):*** A póniló és a kisló, Mezőgazda Kiadó, Budapest

***Mihók S. (2008):*** A ló szelekciója in. A haszonállatfajok szelekciója szerk. Tóth S. – Szalay I. Mezőgazda Kiadó, Budapest

***Mihók S.-Ernst J. (2015):*** A gidrán. Mezőgazda Kiadó, Budapest

***Mihók S. (2017):*** A magyar hidegvérű, Mezőgazda Kiadó, Budapest

Követelményrendszer

# 2023/24 tanév, II. félév

A tantárgy neve, kódja: **Tenyésztésszervezés, MTFM7021**

**A tantárgyfelelős neve, beosztása:** Dr. Mihók Sándor, professzor emeritus

**A tantárgy oktatásába bevont további oktatók:** nincs

**Szak neve, szintje:** Ménesgazda FOSZ

**Tantárgy típusa:** kötelező

**A tantárgy oktatási időterve, vizsga típusa:** 0 + 2 Gyakorlati jegy

**A tantárgy kredit értéke:** 3

# A tárgy oktatásának célja: Megismertetni ménesgazda hallgatókat a tenyésztői munka összes fázisát magában foglaló, lótenyésztésre fókuszáló tenyésztésszervezési kérdéskörével. Ezen belül különösen, ismeretanyagot átadni a magyarországi tenyésztésszervezés történetéről, a jelenlegi felépítéséról. Fontos, hogy a hallgató kitekintést nyerjen az EU tagországokban hosszabb-rövidebb ideje létező tenyésztői munkára, megismerje a tenyésztőszervezetek működésének jogi kereteit és tisztában legyen a tenyésztőszervezetek hatékonyságát döntően meghatározó tagság integrálásának lehetőségével. Fontos lesz, hogy a hallgató megismerje a tenyésztésszervezés elemeit, a felügyeleti szervek a tenyésztési hatóság, az egyesületek feladatit munkájuk nemzetközi összefüggéséit. A tantárgy során fontos rámutatni a jogi szabályozás megkerülhetetlenségére és az informatika nélkülözhetetlenségére.

**A tantárgy tartalma (végzős hallgatóknak 10 hét szorgalmi időszak):**

1. **hét.** A magyarországi tenyésztésszervezés története, jelenlegi felépítése. A tenyésztésszervezést szabályozó és harmonizáló Európai Uniós és magyarországi törvények, rendeletek.
2. **hét**. A tenyésztésszervezés rendszere a lótenyésztésben
3. **hét.** A tenyésztésszervezés szereplői, minisztérium szerepe a tenyésztésszervezésben
4. **hét**. A tenyésztési hatóság szerepe a tenyésztésszervezésben. A hatóság engedélyezési, ellenőrzési, hitelesítési, szankcionálási tevékenysége.
5. ***hét.*** A tenyésztésszervezést segítő egyéb intézmények feladata, szerepe (mesterséges termékenyítő állomások, spermatároló központok, embrió átültető állomások.
6. **hét.** A tenyésztőszervezet- és fajtaelismertetés rendje Magyarországon, az elismert tenyésztő szervezetek feladatai.
7. **hét.** A tenyészcélok, tenyésztési programok összeállításának alapjai.
8. ***hét.*** A lófélék törzskönyvezésének és nyilvántartásának részletes szabályai. A törzskönyvezés szereplői. A tenyészeredményt bejelentő nyomtatványok.
9. **hét** A lovak egyedi jelölése. A származás-nyilvántartás elemei. A szaporító-anyag, az import állatok honosítása. Apaállatgazdálkodás
10. **hét**. A teljesítmény-vizsgálatok EU-s és magyarországi szabályozása, a teljesítményvizsgálati kódexek. A ló azonosító okmány kiadásának jogszabályi háttere. A magyarországi tenyésztésszervezés informatikai háttere, jelentősége és működtetése

**Évközi ellenőrzés módja, követelmény**:

A félév folyamán a gyakorlatok látogatása alapvető elvárás. A félév elismerésének feltétele kevesebb, mint 30 százalékos hiányzás.

Egyéni tanulmányi rendért csak az a hallgató folyamodhat, aki

* + a tárgyat külföldi oktatási intézményben hallgatja
	+ valamilyen sportág (elsősorban lovassportok) I. osztályú (válogatott) sportolója
	+ veszélyeztetett terhes,
	+ gyermekgondozási segélyen van
	+ a tárgyat hazai-, vagy külföldi intézményben legalább jó (4) érdemjeggyel teljesítette

**Számonkérés módja (félévi vizsgajegy kialakításának módja – beszámoló, gyakorlati jegy, kollokvium, szigorlat**): gyakorlati jegy, ami összetevődik a foglalkozásokon mutatott hallgatói teljesítményből, az arról készített kisebb tanulmány milyenségéből, továbbá a gyakorlatok szakmai anyag elsajátításából**.**

**Oktatási segédanyagok:**

A tanórák ppt anyaga

**Mihók S. (2023).** Tenyésztésszervezés, oktatási segédlet. Az e-learning rendszerbe feltöltve.

**Ajánlott irodalom:**

A tenyésztésszervezés jogszabály-gyűjteményei.

A fajtafenntartásért felelős tenyésztőszervezetek nyilvánosan közzétett tenyésztési programjai.